तेज गेंदबाजों की तो जितनी तारीफ की जाए, कम है। कमलेश नगरकोटी, शिवम मावी और ईशान पोरेल ने मिलकर इस विश्व कप में 24 विकेट बटोरे। इन तीनों ने करीब 140 किलोमीटर प्रति घंटा की रफ्तार से गेंदबाजी की। आस्ट्रेलियाई कोट रेयान हैरिस, जो खुद भी तेज गेंदबाज रह चुके हैं, भारतीय गेंदबाजों से खासे प्रभावित हुए। उस देश से, जो अपनी स्पिन ताकत से ज्यादा जाना जाता है, तेज गेंदबाजों की प्रभावशाली पौध निकलती देखकर हैरिस हैरान हैं। तेज गेंदबाजों ने ही नहीं, स्पिनरों ने अपनी असरदार गेंदबाजी से रंग जमाया। बाएं हाथ के स्पिनर अंकुल राय 14 विकेट लेकर संयुक्त रूप से सर्वाधिक विकेट लेने वाले गेंदबाज बने। 9.07 की औसत से लिए उनके विकेट दर्शाते हैं कि वे कितने उपयोगी रहे।